קנדה, אוסטרליה ושוויץ מובילות את המדד המשולב של האינדקס המשקלל בתוכו את מכלול הפרמטרים, בעוד שטורקיה, מכסיקו וצ'ילה נועלות את הדירוג. ישראל נמצאת במקום ה-20, אחרי יפן ולפני סלובניה.
לפי האינדקס, ישראל נמצאת בין המדינות המובילות בעולם בתחום הבריאות (מקום שביעי, בין שבדיה לנורווגיה), ושביעות הרצון הכללית של אזרחיה (תשיעית בדירוג, בין פינלנד לאוסטריה).
עם זאת, ישראל מדורגת אחרונה בקטגוריית הממשל, המשקפת שקיפות מצד מוסדות המדינות ושיתוף של הציבור בתהליכי תכנון מדיניות. אסטוניה ולוקסמבורג מקדימות את ישראל בפרמטר זה. פרמטר נוסף שמציג את ישראל באור שלילי הינו האיזון בין פנאי לעבודה, שלפיו ישראל מדורגת במקום ה-31 מבין 34 המדינות (בין קוריאה ליפן). גם במדד הדיור המשקף את מספר החדרים הממוצע לתושב ואת איכות התשתיות במדינה, ישראל נמצאת במקום ה-27, בין סלובקיה לקוריאה.
<?xml:namespace prefix = w ns = "urn:schemas-microsoft-com:office:word" />באירוע ההשקה של האינדקס שנערך בפורום ה-OECD בסוף חודש מאי במטה הארגון שבפריז, נימקו קברניטי הארגון את הדינמיות והגמישות של האינדקס, בכך שלא ה-OECD או כל גוף אחר יכול להגדיר מה הם חיים טובים יותר, אלא שכל אחד חופשי לקבוע זאת בעצמו.
נסו גם אתם בעצמכם.